KINNITATUD

RMK õigus ja hangete osakonna juhataja

käskkirjaga nr 1-47.3031/1

## Hanke nimetus ja viitenumber

* 1. Hanke nimetus: **Taimlatööd 2024**
  2. Riigihanke viitenumber: 275775
  3. Klassifikatsioon: 77230000-1 Mitmesugused metsandusega seotud teenused
  4. Hankemenetluse liik: avatud hankemenetlus

## Hanke läbiviija

RMK õigus- ja hangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

### pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil [https://riigihanked.riik.ee](https://riigihanked.riik.eehanketeates) hanketeates toodud ajaks.

### pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## Hanke tehniline kirjeldus

* 1. Avatud menetlusega hanke tulemusel tellitakse taimlatöid taimlas põllul taimede peenrast väljavõtmiseks, sorteerimiseks ja pakendamiseks RMK taimlates 2024. aastal.
  2. Tööde teostamise asukohaks on vastavas hankeosas määratletud RMK taimla.
  3. Hankemenetlus on jagatud **neljaks (4) osaks**:
     1. **Hankeosa 1 – Kullenga taimla** (Porkuni küla, Tapa vald, 46001 Lääne-Virumaa).

Tööde maht: 45 000 taime päevas, kokku 450 000 taime (kõik kuusetaimed).

* + 1. **Hankeosa 2 – Purila taimla** (Kuku küla, Rapla vald, 79631 Raplamaa).

Tööde maht: **kuni** 80 000 taime päevas, kokku 830 000 taime (sellest 750 000 kuuse- ja 80 000 sanglepa taimed).

* + 1. **Hankeosa 3 – Reiu taimla** (Reiu küla, Häädemeeste vald, 86502 Pärnumaa)

Tööde maht: **kuni** 40 000 taime päevas, kokku 600 000 taime (sellest 300 000 kuusetaime ja 300 000 kase- ja/või sanglepataime).

* + 1. **Hankeosa 4 – Rulli taimla** (Rulli küla, Tõrva vald, 68615 Valgamaa).

Tööde maht: **kuni** 50 000 taime päevas, kokku 900 000 taime (kõik kuusetaimed).

* 1. Igas hankeosas sõlmitakse hankeleping ühe pakkujaga.
  2. Pakkuja võib esitada pakkumuse ühele või mitmele hanke osale.
  3. Taimlatöid tellitakse olenevalt hankemenetluse kulgemisest alates 15.04.2024.a. kuni 15.06.2024.a, võimalusel võib teenuse tellimisega alustada enne 15.04.2024.a. Hankemenetluse kulgemise pikenemisel üle 15.04.2024.a, võib lepingu sõlmida ja töid alustada hiljem, kuid mitte hiljem, kui 20.04.2024.a.
  4. Hankes tellitakse taimede väljavõtmise tööd s.o – taimlas põllul metsataimede peenrast käsitsi väljavõtmine, sorteerimine, sidumine puntidesse ja pakendamine plastkottidesse. Välja võetav puuliik (kuusk, kask või sanglepp) ja taimede arv määratakse Tellija poolt. Sidumismaterjalid ja plastkotid antakse Tellija poolt.
  5. Taimlatööde üldine kirjeldus:
     1. Töötajate transpordi taimlasse teostab töövõtja.
     2. Töötajate tööohutuse ja vajaliku riietuse eest vastutab töövõtja.
     3. Taimede väljavõtmisel tagab tellija töövõtjale:
        1. taimed on põllul eelnevalt pinnasest lahti kergitatud traktori haakes oleva seadmega.
        2. taimede pakendamiseks on olemas Tellija poolt vajalikud sidumisnöörid ja plastkotid.
     4. Taimede väljavõtmisel tagab töövõtja tellijale:
        1. taimede väljavõtmisel, sorteerimisel, sidumisel puntidesse ja pakendamisel tellija poolt määratud kvaliteedinõuete täitmise. Mittekvaliteetne töö tuleb töövõtja kuludega uuesti teostada.
        2. kokkulepitud kvaliteetsete taimede päevase koguse väljavõtmise, sorteerimise, puntidesse sidumise ja pakendamise.

* + 1. Töövõtja teostab tervikliku tööülesandena taimede väljavõtmise, sorteerimise, puntidesse sidumise ja pakendamise töid tellija üldise juhtimise ja järelevalve all, korraldades ja viies iseseisvalt läbi tööprotsessi erinevaid osi. Tellija pikaajalise kogemuse põhjal on ühe töölise suutlikkus kuusetaimede väljavõtmisel, sorteerimisel, puntidesse sidumisel ja pakendamisel ligikaudu 4 000 taime päevas, kase- ja sanglepataimede puhul ligikaudu 3 000 taime päevas. Sellest oluliselt erinevad jõudluse näitajad võivad tellija jaoks tõenäoliselt osundada võimalikele probleemidele lepingu nõuetekohasel täitmisel.

Töövõtja tagab valmisoleku tööde teostamiseks kogu tööperioodi jooksul, sh vajaliku tööjõu olemasolu ja valmisoleku tööperioodil (metsataimede välja võtmisel) iga nädal arvestusega, et lepingu alusel määratud tööperioodi töömaht hankeosades 1 (Kullenga taimla), 2 (Purila taimla) ja 3 (Reiu taimla) jagatakse neljale (4) nädalale ja hankeosas 4 (Rulli taimla) jagatakse kuni viiele (5) nädalale.

* + 1. Töövõtja on kohustatud suutma teostama töid tavapärasel tööajal ja kokkuleppel ka väljaspool seda.
    2. Töövõtjal peavad endal olema tööde teostamiseks vajaminevad töö- ja isikukaitsevahendid ning kuusetaimede väljavõtmisel käärid konkurentlatvade lõikamiseks.
    3. Töövõtja esindaja peab määrama objektil oma tööjõu tööde korraldamiseks ja juhendamiseks isik, kes on tööajal igapäevaselt objektil kohal, valdab eesti keelt, tagades tööde korraldamisel ja andmevahetusel töövõtja ning tellija suhtluskeelena eesti keele. Töövõtja määrab sellise isiku enne tööde algust.
    4. Töövõtjal ei ole lubatud anda lepingust tulenevaid kohustusi üle kolmandatele isikutele, s.h alltöövõtjatele ilma tellija kirjaliku nõusolekuta.
    5. Töövõtja peab esitama lepingu täitmise alustamise ajaks tellijale selleks ajaks teadaolevate lepingu täitmisel osalevate alltöövõtjate nimed, kontaktandmed ja teave nende seaduslike esindajate kohta, samuti esitama sama teabe ka iga lisanduva alltöövõtja kohta, kes osaleb lepingu täitmisel ja kelle kohta pole tellijale lepingu täitmise alustamise ajaks teavet esitatud.
    6. Pakkuja peab arvestama, et taimede väljavõtmise tööd tellitakse ja see tuleb teostada valdavalt kevadisel istutusperioodil algusega ligikaudu 15.04., varieeruvusega ligikaudu +/- 2 nädalat, kestusega ligikaudu 5 nädalat. Istutusperioodide algus- ja lõppajad võivad erineda ilmastikutingimustest tingituna või hankija äranägemisel töökorralduslikel põhjustel.
    7. Tööde tasustamine toimub vastavalt hankedokumentides, eelkõige hankelepingus toodud protseduuridele ja hindadele, aga samuti vastavalt pakkuja poolt pakutud hinnale.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab e-RHR-i keskkonnas täidetava pakkumuse maksumuse vormi.
  2. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse hanke osade kaupa eraldi. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse hanke osade kaupa eraldi.
  3. Kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  4. Hankija ei ole kohustatud tunnistama pakkumusi edukaks ega sõlmima lepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse igas hankeosas edukaks tunnistatud pakkujaga hankeleping. Hankeleping sõlmitakse tähtajaga kuni 15.07.2024.a. Teenuse osutamise aeg on märgitud hankedokumendi p.-des 4.6, 4.8.11. Hankijal on õigus oma äranägemisel kuni kolme aasta jooksul peale hankelepingu sõlmimist viia läbi kordushankeid väljakuulutamiseta läbirääkimistega hankemenetlustena RHS § 49 lg 5 alusel selleks, et tellida samalaadseid taimlatööde teenuseid esialgsetelt töövõtjatelt kooskõlas esialgse hanke tervikliku tööülesandega.
  2. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama ja selle digiallkirjastatult hankijale tagasi saatma koheselt peale hankijalt vastavasisulise ettepaneku saamist. Hankelepinguga ei võrdsustata edukaks tunnistatud pakkumust, vaid sõlmitakse leping eraldi dokumendina.

* 1. Hankija jätab endale õiguse tellida sarnaseid teenuseid väljaspool hankelepingut vastavalt vajadusele.
  2. Hankelepingu projekt on toodud hankedokumentide lisades.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, s.h hankeosade kaupa eraldi, kui:

* 1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;
  2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumenti põhitekstist ning järgmistest lisadest:

* 1. Lisa 1 – Hankelepingu vorm koos lepingu lisadega
  2. Lisa 2 – pakkumuses kasutatav vorm
  3. Lisa 3 – Taimede väljavõtmise, sorteerimise ja pakendamise juhis